**Hallo meine lieben Kinder. Wie geht es euch?**

Ελπίζω να σας άρεσε η προηγούμενη επανάληψη και παρακαλώ αυτοί που δεν την κάνατε να την κάνετε οπωσδήποτε, εκτός αν υπάρχουν τεχνικοί λόγοι.

Παρόμοια είναι και η σημερινή μας επανάληψη.

Με τη βοήθεια των γονιών σας (δώστε τα χαιρετίσματά μου) μπαίνετε στο παρακάτω link: <https://www.hueber.de/shared/uebungen/pingpong/fset.php?Volume=1&Lection=1&Exercise=1&SubExercise=1>

**Άσκηση 1**

Αντιστοιχίζετε εικόνα και λέξεις. Όταν ολοκληρώσετε πατάτε με το βελάκι στη λέξη fertig (ελπίζω να θυμάστε ότι σημαίνει τελείωσα)και στο φύλλο που σημειώσατε τα προηγούμενα ποσοστά επιτυχίας σας θα συμπληρώσετε και αυτά. Μόλις ανοίξουν τα σχολεία θα μου φέρετε να δω πως τα πήγατε.

**Άσκηση 2**

Βάλτε τις προτάσεις στη σωστή σειρά. Σέρνεται με το ποντίκι την κάθε λέξη πάνω στη σειρά και στο τέλος πατάτε πάνω στη λέξη fertig. Προσοχή οι προτάσεις είναι 8. Μόλις τελειώσετε την πρώτη θα πατήσετε στο κίτρινο πλαίσιο πάνω στο 2b, 2c (οι λέξεις neu:καινούριος , hier:εδώ), 2d, 2e (Ines: το όνομα Ινες). Προσοχή στη σειρά των λέξεων. Θυμηθείτε ότι μάθαμε για τις καταφατικές, τις αρνητικές και ερωτηματικές προτάσεις.

Κατάφαση: Υποκείμενο – Ρήμα – Αντικείμενο

Ερώτηση: Ερωτηματική λέξη (όταν υπάρχει)- Ρήμα- Υποκείμενο - Αντικείμενο

Άρνηση: η θέση του **nicht** είναι πίσω από το ρήμα

**Άσκηση 3**

Πατήστε πάνω στον αριθμό στο σταυρόλεξο και τότε στο ροζ πλαίσιο εμφανίζεται η πρόταση με τη λέξη που πρέπει να μαντέψετε. Αυτήν την γράφετε στο λευκό πλαίσιο και έπειτα πατάτε το enter. Η λύση στο 5 είναι η λέξη sprichst(μιλώ) και στο 7 η λέξη wohne (μένω).

**Άσκηση 4**

Πατάτε με το βελάκι πάνω στο σωστό γράμμα κάνοντας και τα 4 παραδείγματα πατώντας στο δεξί βελάκι πάνω από την πρόταση

**Άσκηση 5 ίδια με την 1.**

Δεν θα κάνετε την άσκηση 6.

**Άσκηση 7**

Επιλέγετε την πρόταση που δεν ταιριάζει.

Τέλος αντιγράψτε τις γαλάζιες λέξεις στο λεξιλόγιό μας.

Πολλά φιλάκια η δασκάλα σας Ντόρα Τσακύρη

Υ.Γ. Μου λείπετε… Ελπίζω να ανταμώσουμε σύντομα